ai4bharat/Pralekha huggingface dataset:
माहिती आणि प्रसारण मंत्रालय
सिनेमाच्या माध्यमातून सीमांचे बंधन मोडून काढणे, संस्कृतीचा शोध आणि भारताच्या वाढत्या लोकप्रियतेचे रहस्य या विषयावरील चर्चा सत्राने गाजवला एससीओ चित्रपट महोत्सवाचा दिवस
सिने क्षेत्रातील दिग्गज कलावंतांच्या विचारांनी एससीओ चित्रपट महोत्सवातील प्रेक्षकांना केले मंत्रमुग्ध
शांघाय सहकार्य संघटना  चित्रपट महोत्सवाच्या विविध सत्रांमध्ये आज चित्रपट उद्योगातील दिग्गज कलाकारांनी हजेरी लावली. महोत्सवात चित्रपट प्रदर्शनाव्यतिरिक्त, संगीतापासून अॅनिमेशन आणि बौद्धिक संपदा अधिकारांपर्यंतच्या विविध विषयांवर चर्चा सत्रे आयोजित करण्यात आली होती.
महोत्सवात आजच्या दिवसाची सुरुवात ‘द लास्ट फिल्म शो’ या गुजराती चित्रपटाच्या प्रदर्शनाने झाली. स्पर्धा विभागात कझाकस्तानचा मॉम आय ऍम अलाइव्ह!, रशियाचा पोडेलनिकी , चीनचा बी फॉर बिझी आणि गोदावरी या मराठी चित्रपटाचे प्रदर्शन झाले.
आजच्या दिवसातली पहिली पॅनल चर्चा ‘Creating Infinite Worlds using Animation ’ या विषयावर होती. पॅनेलमधील सदस्य, ग्राफिटी मल्टीमीडियाचे संचालक मुंजाल श्रॉफ आणि टून्झ अॅनिमेशनचे सीईओ जयकुमार प्रभाकरन यांनी भारतीय अॅनिमेशन उद्योगातील त्यांचे अनुभव सांगितले. पॅनेलच्या सदस्यांनी सिनेमा आणि टेलिव्हिजन सांस्कृतिक आविष्कार आणि त्याचे सामाजिक परिणाम याच्याशी कसे जोडले गेले आहेत, यावर देखील चर्चा केली.
“एससीओ क्षेत्रामधील भारतीय सिनेमाची वाढती लोकप्रियता’ या विषयावरील चर्चासत्रात ज्येष्ठ अभिनेत्री आशा पारेख यांच्यासह ख्यातनाम चित्रकर्मी राहुल रवैल आणि रमेश सिप्पी सहभागी झाले. पॅनेलच्या सदस्यांनी सिनेमावरील सांस्कृतिक प्रभावांसह भारतीय सिनेमाला इतका आकर्षक बनवणाऱ्या घटकांवर चर्चा केली. सिनेमामधील पात्रांच्या साधेपणामुळे सीमारेषा पुसत झाल्याचं मत रमेश सिप्पी यांनी नोंदवलं. आशा पारेख म्हणाल्या की या संबंधांसाठी संगीत कारणीभूत आहे, तर राहुल रवैल यांनी भारतीय सिनेमासाठी असलेल्या आकर्षणाचे श्रेय त्याच्या कालातीत ताजेपणाला दिले.
कझाकिस्तानचे गायक आणि संगीतकार दिमाश कुडायबर्गेन यांच्याबरोबरच्या 'ब्रेकिंग बॅरियर्स' या 'फायर साइड चॅट'ने आजच्या दिवसाची सांगता झाली. स्टारडमपर्यंतचा आपला प्रवास सांगून श्रोत्यांना मंत्रमुग्ध केल्यावर, दिमेश कुडैबर्गेन म्हणाले की संगीत ही एक भाषा आहे जी सर्व सीमा पार करते.
दिमाश कुडायबर्गेन यांनी डिस्को डान्सर चित्रपटातील 'जिम्मी जिमी' हे हिट बॉलीवूड गीत गायलं आणि टाळ्यांच्या कडकडाटात, सहवास आणि परस्परांच्या सहकार्याच्या खऱ्या आविष्काराने आजच्या सत्राची आणि दिवसाची सांगता झाली.
|
आरोग्य आणि कुटुंब कल्याण मंत्रालय
|
भारतात कोविड-19 च्या एकंदर लसमात्रांची संख्या 211 कोटी 39 लाखांच्यावर
12 ते 14 वर्षे वयोगटात, चार कोटी दोन लाखांहून जास्त जणांना पहिली लसमात्रा
देशात सक्रिय कोरोना रुग्णांची संख्या सध्या 87 हजार 311
गेल्या 24 तासात देशभरात 9,520 नव्या कोरोना रुग्णांची नोंद
रुग्णं बरे होण्याचा दर सध्या 98.62 टक्के
साप्ताहिक पॉझिटिव्हिटी दर 2.80%
आज सकाळी सात वाजेपर्यंत मिळालेल्या अहवालानुसार, भारतात कोविड-19 च्या लसमात्रांची संख्या 211 कोटी 39 लाखांवर पोहोचली आहे. 2 कोटी 81 लाख, 63 हजार, 153 सत्रांच्या माध्यमातून हे लसीकरण झाले आहे.
12 ते 14 वर्षे वयोगटासाठी कोविड 19 लसीकरण, 16 मार्च 2022 रोजी सुरू झालं. आतापर्यंत चार कोटी दोन लाखाहून जास्त  मुलांना कोविड-19 लसीची पहिली मात्र मिळाली आहे. त्याच प्रमाणे 18 ते 59 वर्षे वयोगटासाठी कोविड -19 लसीची वर्धक मात्रा 10 एप्रिल 2022 पासून सुरू झाली.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,895
|
|
2nd Dose
|
|
1,01,05,160
|
|
Precaution Dose
|
|
67,10,709
|
|
FLWs
|
|
1st Dose
|
|
1,84,34,271
|
|
2nd Dose
|
|
1,76,96,064
|
|
Precaution Dose
|
|
1,30,61,656
|
|
Age Group 12-14 years
|
|
1st Dose
|
|
4,02,11,871
|
|
2nd Dose
|
|
2,99,97,546
|
|
Age Group 15-18 years
|
|
1st Dose
|
|
6,16,37,810
|
|
2nd Dose
|
|
5,22,24,659
|
|
Age Group 18-44 years
|
|
1st Dose
|
|
56,04,62,254
|
|
2nd Dose
|
|
51,26,54,256
|
|
Precaution Dose
|
|
5,74,20,993
|
|
Age Group 45-59 years
|
|
1st Dose
|
|
20,38,80,512
|
|
2nd Dose
|
|
19,62,18,466
|
|
Precaution Dose
|
|
3,28,10,047
|
|
Over 60 years
|
|
1st Dose
|
|
12,75,66,034
|
|
2nd Dose
|
|
12,26,46,052
|
|
Precaution Dose
|
|
3,98,29,189
|
|
Precaution Dose
|
|
14,98,32,594
|
|
Total
|
|
2,11,39,81,444
भारतातल्या सक्रिय कोरोना रुग्णांची संख्या सध्या 87 हजार 311 एवढी आहे. सक्रिय रुग्णांची संख्या देशातल्या कोरोना रुग्णांच्या एकूण संख्येच्या 0.20% आहे.
भारतातला कोरोनातून बरे होण्याचा दर 98.62% आहे. देशात गेल्या 24 तासात 12 हजार 875 कोरोना रुग्ण बरे झाले आणि देशातल्या बरे झालेल्या कोरोना रुग्णांची आतापर्यंतची एकूण संख्या 4,37,83,788 आहे.
देशात गेल्या 24 तासात कोरोनाच्या नव्या 9 हजार 520 रुग्णांची नोंद झाली.
देशात गेल्या 24 तासात कोविड 19 च्या एकूण तीन लाख 81 हजार 205 चाचण्या करण्यात आल्या. भारतात आतापर्यंत एकंदर 88 कोटी 47 लाखाच्या वर  चाचण्या करण्यात आल्या आहेत.
देशातला साप्ताहिक पॉझिटिव्हिटी दर सध्या 2.80%, तर दैनिक पॉझिटिव्हीटी दर 2.50% आहे.
सुक्ष्म, लघु आणि मध्यम उदयोग मंत्रालय
केंद्रीय सूक्ष्म, लघु आणि मध्यम उद्योग मंत्रालयाने इंडिया इंकच्या प्रयत्नांचे उत्कृष्ट निकाल पाहता त्यांना सूक्ष्म, लघु व मध्यम उद्योगांना थकबाकी देण्याचे केले आवाहन; थकबाकी भरण्यासाठी 2800 हून अधिक कंपन्यांना पाठवले पत्र
नवी दिल्ली, 19 ऑक्टोबर 2020
केंद्रीय सूक्ष्म, लघु आणि मध्यम उद्योग मंत्रालयाने  इंडिया इंकच्या प्रयत्नांचे उत्कृष्ट परिणाम पाहता सूक्ष्म, लघु आणि मध्यम उद्योगांना त्यांच्याद्वारे प्रदान केलेल्या उत्पादनांसाठी आणि सेवांसाठी पैसे द्यावे असे आवाहन केले आहे.
सूक्ष्म, लघु आणि मध्यम उद्योग मंत्रालयाने या उद्योगांची थकबाकी भरण्यासाठी 2800 हून अधिक महामंडळांच्या वरिष्ठ अधिकाऱ्यांना वैयक्तिक पत्र पाठविले.
गेल्या महिन्यात एमएसएमई मंत्रालयाने एमएसएमईच्या थकबाकी भरण्यासाठी भारतातील पहिल्या 500 महामंडळांना पत्र पाठविले होते. मंत्रालयाने म्हटले आहे की या महामंडळांकडून चांगला प्रतिसाद मिळाला आहे. सप्टेंबर 2020 मध्ये एमएसएमईला गेल्या 5 महिन्यांत सर्वाधिक देय मिळाले आहेत. एमएसएमई मंत्रालयाने म्हटले आहे की गेल्या महिन्यांत केवळ केंद्रीय सार्वजनिक क्षेत्रातील उपक्रमांनी  13,400 कोटींपेक्षा जास्त देणी दिली आहेत. त्यापैकी 3700 कोटी रुपये केवळ सप्टेंबर महिन्यातच देण्यात आले. मंत्रालयाने यासाठी देशातील कॉर्पोरेट क्षेत्राचे कौतुक केले.
देशातील व्यापक कॉर्पोरेट समुदायाला आपल्या संदेशात, एमएसएमई मंत्रालयाने अशा वेळी ही देयके देण्याचे महत्त्व अधोरेखित केले आणि असे म्हटले आहे की यामुळे आगामी सणाच्या हंगामात लघुउद्योगांना व्यवसायातील संधींचा फायदा घेण्यास मदत होईल. खरं तर, काही एमएसएमई त्यांच्या विकासासाठी अशा वेळेची अपेक्षा करतात. म्हणूनच, या निमित्ताने वेळेवर परतफेड केल्याने केवळ या उद्योगांना आणि त्यांच्यावर अवलंबून असलेल्या इतर उद्योगांनाच मदत होणार नाही तर त्यापैकी बर्याच जणांना त्यांचे कार्य वर्षभर टिकवून ठेवण्यास मदत होईल. म्हणूनच मंत्रालयाने महामंडळांना या महिन्यातच लवकरात लवकर देय देण्याचे आवाहन केले आहे.
- ठरलेल्या कालावधीत देय देणे ही एक योग्य गोष्ट आहे. तथापि, त्याच्या अनुपस्थितीत रिझर्व्ह बँक ऑफ इंडियाने  एमएसएमईच्या कॅश फ्लो समस्येवर उपाय म्हणून 'ट्रेड्स' नावाची बिल सूट देणारी यंत्रणा तयार केली आहे. अशा सर्व सीपीएसई आणि 500 कोटी रुपयांपेक्षा जास्त उलाढाल असलेल्या कंपन्यांना या व्यासपीठावर नक्कीच सामील व्हावे लागेल.
- मंत्रालयाने महामंडळांना एमएसएमई विकास कायदा 2006 च्या कायदेशीर तरतुदींचीही आठवण करुन दिली आहे. कायद्यात असे नमूद केले आहे की एमएसएमईंना 45 दिवसांच्या आत पैसे द्यावे लागतील.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
भारतात ‘वाद-विवाद’ आणि ‘संवादाची’ फार मोठी परंपरा आहे, आपण वारशाशी पुन्हा जोडले जाण्याची गरज आहे : राष्ट्रपती कोविंद
नवी दिल्ली, 18 एप्रिल 2022
भारतात ‘वाद-विवाद’ आणि ‘संवादाची’ फार मोठी परंपरा आहे. आज आपण आपल्या वारशाशी पुन्हा जोडले जाण्याची गरज आहे, असे प्रतिपादन राष्ट्रपती रामनाथ कोविंद यांनी केले आहे. ते आज  दिल्ली येथे इंडिया इंटरनॅशनल सेंटर च्या हिरक महोत्सवी कार्यक्रमात बोलत होते. भारताचे प्राचीन तत्वज्ञान जे ‘दर्शनशास्त्र; म्हणून ओळखले जाते, हे जगात इतरत्र निर्माण झालेल्या तत्त्वज्ञानापेक्षा अतिशय मजबूत आणि नेमके आहे अशी मान्यता देण्यात आली आहे, असे राष्ट्रपती म्हणले. युवकांमध्ये, केवळ सत्य जाणून घेण्यासाठीच नव्हे तर सत्यापर्यंत पोचण्यासाठी आवश्यक चिकित्सक विचार करण्याच्या दृष्टीने महत्वाचे साधन म्हणून याविषयी अधिक शिकण्याची विशेष रुची आहे, हे त्यांनी अधोरेखित केले.
या संस्थेच्या संस्थापकांकडे भविष्यात घडणाऱ्या घटनांचा अंदाज घेण्याची दूरदृष्टी होती आणि आयआयसी या नवीन भारताच्या विकासात कशा प्रकारे सहभागी होऊ शकेल आणि जागतिक वादविवादात, चर्चांमध्ये कशाप्रकारे योगदान देऊ शकेल याचा त्यांनी विचार केला होता. अशा प्रकारच्या चर्चा या नेहमीच काळानुरूप होत्या.
आपल्या हिरक महोत्सवी वर्षात आयआयसीने महिला आणि लिंगभेद या विषयीच्या कार्यक्रमांवर लक्ष केंद्रित करण्याचे ठरवले आहे, हे अधोरेखित करून राष्ट्रपती म्हणाले, आज आपण ‘स्वातंत्र्याचा अमृत महोत्सव’ म्हणजेच स्वातंत्र्याची 75 वर्षे साजरी करत आहोत, तेव्हा आपण महिलांच्या महत्वपूर्ण उपलब्धी तसेच बदल घडवून आणणारे अनेक कायदेशीर आणि सामाजिक उपक्रम जनतेपर्यंत पोचवले पाहिजेत.
आपल्या अर्थव्यवस्थेच्या दुर्लक्षित क्षेत्रात महिलांचा सहभाग फार मोठा आहे, असे राष्ट्रपती म्हणाले. महिला कार्याशाक्तीचे अधिक सक्षमीकरण कार्यासाठी औपचारिक अर्थव्यवस्थेत अजूनही खूप काही करण्याची गरज आहे. ‘STEMM’ म्हणजेच विज्ञान, तंत्रज्ञान, अभियांत्रिकी, गणित आणि व्यवस्थापन, यामध्ये जास्तीत जास्त सहभागासाठी महिलांना प्रोत्साहन देण्याची गरज आहे. देशाच्या आणि जगाच्या अर्थव्यवस्थेला त्यांच्या गुणवत्तेमुळे आणि आव्हानांचा सामना करण्याच्या नाविन्यपूर्ण मार्गांमुळे फायदाच होणार आहे.
राष्ट्रपतींचे भाषण ऐकण्यासाठी इथे क्लिक करा
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
पंतप्रधान कार्यालय
प्रधानमंत्री नरेंद्र मोदी यांच्या हस्ते प्रधानमंत्री श्रम योगी योजनेचा शुभारंभ
(नवी दिल्ली, 5 मार्च 2019
पंतप्रधान नरेंद्र मोदी यांनी आज गुजरातमधल्या वस्त्राल येथे प्रधानमंत्री श्रमयोगी योजनेचा शुभारंभ केला. यावेळी निवडक लाभार्थींना पंतप्रधानांनी या योजनेतील निवृत्ती वेतन कार्डाचे वितरण केले. देशभरातल्या 3 लाख सामान्य सेवा केंद्रात व्हिडिओ कॉन्फरसिंगद्वारे 2 कोटी कामगारांनी हा शुभारंभाचा कार्यक्रम पाहिला.
आजचा दिवस ऐतिहासिक असल्याचे सांगून पंतप्रधानांनी ही योजना देशातल्या असंघटीत क्षेत्रातल्या 42 कोटी कामगारांना समर्पित केली. या योजनेमुळे असंघटीत क्षेत्रातल्या नोंदणी केलेल्या कामगारांना वृद्धापकाळात 3000 रुपये निश्चित निवृत्ती वेतन मिळेल असे पंतप्रधान म्हणाले. असंघटीत क्षेत्रातल्या करोडो कामगारांसाठी स्वातंत्र्यानंतर प्रथमच अशी योजना आखण्यात आल्याचे पंतप्रधानांनी सांगितले.
यावेळी पंतप्रधानांनी प्रधानमंत्री श्रमयोगी योजनेच्या फायद्यांची विस्तृत माहिती दिली. लाभधारकाने दिलेल्या योगदानाएवढीच रक्कम केंद्र सरकार भरणार असल्याचे ते म्हणाले. असंघटीत क्षेत्रातल्या दरमहा 15 हजारांपेक्षा कमी उत्पन्न असणाऱ्या कामगारांनी नजीकच्या सामान्य सेवा केंद्रात लाभार्थी म्हणून नोंदणी करावी, असे आवाहन पंतप्रधानांनी केले.
नोंदणी प्रक्रियेत कोणतीही अडचण येणार नाही, अशी खात्री देत, आधार क्रमांक आणि बँक खात्याची माहिती देऊन केवळ एक अर्ज भरावयाचा आहे, असे पंतप्रधानांनी उपस्थितांना सांगितले. सामान्य सेवा केंद्रात नोंदणीसाठी लागणारा खर्च केंद्र सरकार करणार असून हा डिजिटल इंडियाचा चमत्कार असल्याचे पंतप्रधान म्हणाले.
नागरिकांनी त्यांच्या घरात किंवा परिसरातील असंघटीत क्षेत्रात काम करणाऱ्या कामगारांची या योजनेत नोंदणी व्हावी यासाठी सहकार्य करण्याचे आवाहनही पंतप्रधानांनी केले. समाजाच्या सधन वर्गातील लोकांच्या या कृतीचा गरीबांना मोठा फायदा होईल असेही ते म्हणाले. श्रमाच्या प्रतिष्ठेला मान देणे देशाला प्रगती पथावर नेईल, असे त्यांनी सांगितले.
केंद्र सरकारने आयुष्मान भारत, प्रधानमंत्री जीवन ज्योती बिमा योजना, प्रधानमंत्री सुरक्षा बिमा योजना, पीएम आवास योजना, उज्ज्वला योजना, सौभाग्य योजना आणि स्वच्छ भारत योजना यांसारख्या विविध योजना असंघटीत क्षेत्रातील कामगारांना विशेष लक्ष्य करून सुरू केल्याचे पंतप्रधान म्हणाले. देशातल्या महिला आणि मुलींच्या सबलीकरणासाठी सरकारने उचललेल्या पावलांचाही त्यांनी उल्लेख केला.
प्रधानमंत्री श्रमयोगी मानधन योजना तसेच आयुष्मान भारत अंतर्गत पुरवण्यात आलेल्या आरोग्य कवच तसेच प्रधानमंत्री जीवनज्योती योजना आणि प्रधानमंत्री सुरक्षा बिमा योजनेअंतर्गत मिळणाऱ्या लाभांमुळे असंघटीत क्षेत्रातल्या कामगारांना त्यांच्या वृद्धापकाळात सर्वंकष सुरक्षा कवच मिळाले आहे.
भ्रष्टाचाराविरुद्धच्या कठोर धोरणाचा पुनरूच्चार करून पंतप्रधान म्हणाले की, दलाल आणि भ्रष्टाचार यांचे उच्चाटन करण्यासाठी सरकार कटीबद्ध आहे. पंतप्रधान नेहमीच दक्ष असतात असेही ते म्हणाले.
B.Gokhale/J.Patankar/P.Kor
गृह मंत्रालय
“दिल्लीत पुढील आठवड्यापर्यंत कोविड रुग्णांसाठी 250 आयसीयू खाटांसह सुमारे 20,000 खाटा उपलब्ध होणार” : केंद्रीय गृहमंत्री
“छत्तरपूर येथील 10,000 खाटांचे कोविड दक्षता केंद्र 26 जून पासून होणार सुरु” : अमित शहा
“डीआरडीओ आणि टाटा ट्रस्ट द्वारे दिल्लीमध्ये कोविड रुग्णांसाठी 250 आयसीयू खाटांसह 1,000 खाटांचे कोविड दक्षता केंद्र पुढील 10 दिवसात होणार तयार” : केंद्रीय गृहमंत्री
“कोविड रुग्णांसाठी दिल्लीतील रेल्वे कोचमधील अतिरिक्त 8,000 खाटांसाठी सशस्त्र दलाचे कर्मचारी तैनात” : केंद्रीय गृहमंत्री
नवी दिल्ली, 23 जून 2020
केंद्रीय गृहमंत्री अमित शहा यांनी आज सांगितले की, “दिल्ली मधील राधा स्वामी ब्यास मध्ये 10,000 खाटांच्या कोविड दक्षता केंद्राचे परिचालन 26 जून पासून सुरु होईल. याचे काम जोरात सुरु असून या सुविधा केंद्राचा एक खूप मोठा भाग शुक्रवारपर्यंत कार्यान्वित होईल”.
अमित शहा यांनी एएनआय या वृत्तसंस्थेला दिलेल्या उत्तरात आपल्या ट्विटमध्ये असे म्हटले आहे की दिल्लीचे मुख्यमंत्री अरविंद केजरीवाल यांनी केंद्रीय गृहमंत्र्यांना पत्र लिहून छत्तरपूरमधील राधा स्वामी सत्संग ब्यास परिसरातील कोविड दक्षता केंद्राची पाहणी करण्याचे आमंत्रण दिले आहे. दिल्लीच्या मुख्यमंत्र्यांनी या केंद्रामध्ये आयटीबीपी आणि लष्कराचे डॉक्टर आणि परिचारिका तैनात करण्याची विनंती केली आहे. अमित शहा म्हणाले की, “तीन दिवसांपूर्वी झालेल्या आमच्या बैठकीत निर्णय घेण्यात आला असून राधा स्वामी ब्यास येथील कोविड दक्षता केंद्राच्या क्रीयान्वयानाचे काम आयटीबीपीला देण्यात आले आहे.
केंद्रीय गृहमंत्री म्हणाले की, “कोविड रुग्णांसाठी 250 आयसीयू खाटांच्या सुविधेसह 1,000 खाटांचे सुसज्ज रुग्णालय पुढील आठवड्यात तयार होईल”. “केंद्र सरकारच्या सहकार्याने डीआरडीओ आणि टाटा ट्रस्ट हे सुविधा केंद्र उभारत आहेत. या केंद्रात सशस्त्र दलाच्या कर्मचाऱ्यांना तैनात केले जाईल. हे कोविड दक्षता केंद्र पुढील 10 दिवसांमध्ये तयार होईल,” असे अमित शहा म्हणाले.
त्याव्यतिरिक्त, “दिल्लीतील रेल्वे कोचमध्ये असणाऱ्या कोविड रूग्णांना वैद्यकीय सेवा पुरविण्यासाठी आणि त्यांची काळजी घेण्यासाठी सशस्त्र दलाच्या जवानांना तैनात केले आहे. आहे”, असे अमित शहा म्हणाले. “आवश्यकतेनुसार कोविड दक्षता केंद्र बनविण्यासाठी दिल्ली सरकारला 8,000 अतिरिक्त खाटा आधीच देण्यात आल्या आहेत,” असे केंद्रीय गृहमंत्र्यांनी सांगितले.
यासह, पुढील आठवड्यात दिल्लीमध्ये कोविड रूग्णांसाठी 250 आयसीयू खाटांसह सुमारे 20,000 खाटांची सुविधा उपलब्ध होईल.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
अहमदाबाद येथे गोदामाला लागलेल्या आगीत झालेल्या जीवितहानीबद्दल पंतप्रधानांकडून शोकसंदेश
अहमदाबाद येथे एका गोदामाला लागलेल्या आगीमुळे झालेल्या जीवितहानीबद्दल पंतप्रधान नरेन्द्र मोदी यांनी शोक व्यक्त केला आहे.
“अहमदाबादमध्ये एका गोदामाला लागलेल्या आगीत झालेल्या जिवीतहानीमुळे मला तीव्र दुःख होत आहे. शोकग्रस्त नातलगांबद्दल सहानुभूती. जखमींसाठी प्रार्थना. व्यवस्थापन आपत्तीग्रस्तांना शक्य ते सहकार्य करत आहे”, असे पंतप्रधानांनी म्हटले आहे.
Anguished by the loss of lives due to a fire in a godown in Ahmedabad. Condolences to the bereaved families. Prayers with the injured. Authorities are providing all possible assistance to the affected.
— Narendra Modi  November 4, 2020
M.Chopade/V.Sahajrao/P.Kor
सांख्यिकी आणि कार्यक्रम अंमलबजावणी मंत्रालय
जानेवारी 2019 या महिन्यासाठीचा औद्योगिक उत्पादन निर्देशांक
नवी दिल्ली, 12 मार्च 2019
जानेवारी 2019 या महिन्यासाठी औद्योगिक उत्पादनाचा निर्देशांक 134.5 आहे. 2018 च्या जानेवारी महिन्याशी तुलना करता यात 1.7 टक्के वाढ झाली आहे.
जानेवारी 2018 च्या तुलनेत जानेवारी 2019 मधे खाण क्षेत्राच्या निर्देशांकात 3.9 टक्के, उत्पादन क्षेत्रात 1.3 टक्के तर विद्युत क्षेत्रात 0.8 टक्के वाढ झाली.
आधीच्या वर्षातल्या जानेवारीशी तुलना करता जानेवारी 2019 मधे उत्पादन क्षेत्रातल्या 23 उद्योग गटांपैकी 11 उद्योग गटांनी सकारात्मक वाढ दर्शवली आहे.
B.Gokhale/N.Chitale/P.Malandkar
(Visitor Counter : 123
अर्थ मंत्रालय
केंद्रीय अर्थसंकल्प 2020-21 मध्ये आरोग्यक्षेत्रासाठी 69,000 कोटी रुपयांची तरतूद
पंतप्रधान जन आरोग्य योजनेअंतर्गत पीपीपी मॉडेलवर रुग्णालये उभारणार
2024 पर्यंत जन औषधी योजनेचा सर्व जिल्ह्यांमध्ये विस्तार
नवी दिल्ली, 1 फेब्रुवारी 2020
नागरिकांच्या आरोग्याची काळजी घेण्यासाठी केंद्रीय अर्थसंकल्पात 2020-21 मध्ये आरोग्यक्षेत्रासाठी 69,000 कोटी रुपयांची तरतूद करण्यात आली आहे. यात पंतप्रधान जन आरोग्य योजना  यासाठीच्या 6400 कोटी रुपयांचाही समावेश आहे.
आज संसदेत अर्थसंकल्प 2020-21 सादर करताना अर्थ आणि कंपनी व्यवहारमंत्री श्रीमती निर्मला सीतारामन म्हणाल्या, “सध्या पंतप्रधान जन आरोग्य योजनेअंतर्गत 20,000 पेक्षाही नोंदणीकृत रुग्णालये आहेत. आपणास या योजनेअंर्गत टायर-2 आणि टायर-3 शहरांमध्ये आणखी रुग्णालये हवी आहेत. पहिल्या टप्प्यात व्हायबिलीटी गॅप फंडींग विंडोच्या माध्यमातून खासगी-सार्वजनिक भागीदारीतून रुग्णालयांची उभारणी करण्याचा प्रस्ताव आहे. सध्या महत्वाकांक्षी जिल्हे ज्याठिकाणी आयुषमान रुग्णालये नाहीत, त्याठिकाणी रुग्णालये उभारण्यात येतील. यामुळे तरुणांना मोठ्या प्रमाणात रोजगार मिळेल. वैद्यकीय उपकरणांवरील उत्पन्न म्हणून मिळालेल्या रक्कमेच्या माध्यमातून ही आरोग्य क्षेत्रातील पायाभूत उभारणी करण्यात येईल”.
श्रीमती सीतारामन पुढे म्हणाल्या की, आयुषमान भारत योजनेअंतर्गत आरोग्य अधिकारी आणि वैद्यकीय क्षेत्राने मशीन आणि कृत्रिम बुद्धीमत्तेच्या सहाय्याने आजारांचे अचूक निदान करावे. त्या म्हणाल्या, “टीबी हरेगा देश जितेगा या मोहिमेची सुरवात करण्यात आली आहे. 2025 पर्यंत टीबीला संपवण्यासाठी प्रयत्न करण्याचा प्रस्ताव मी ठेवते”.
अर्थ आणि कंपनी व्यवहारमंत्र्यांनी जन औषधी योजनेचा सर्व जिल्ह्यांपर्यंत विस्तार करणार असल्याचे जाहीर केले. यात 2024 पर्यंत 2000 औषधी आणि 300 शस्त्रक्रियांचा समावेश आहे.
G.Chippalkatti/S.Thakur/P.Malandkar
(Visitor Counter : 77
राष्ट्रपती कार्यालय
राष्ट्रपती राम नाथ कोविंद यांच्या हस्ते हवाई संरक्षण महाविद्यालयात ‘स्टॅन्डर्डस् ऑफ 118 हॅलिकॉप्टर युनिट’ आणि ‘कलर्स टू एअर’ सन्मान प्रदान
नवी दिल्ली, 29 नोव्हेंबर 2018
राष्ट्रपती राम नाथ कोविंद यांच्या हस्ते आज आसामच्या गुवाहाटी येथे हवाई संरक्षण महाविद्यालयात ‘स्टॅन्डर्डस् ऑफ 118 हॅलिकॉप्टर युनिट’ आणि ‘कलर्स टू एअर’ सन्मान प्रदान करण्यात आले.
सध्या जग भारताकडे एक महत्वाची सत्ता म्हणून बघत असून आंतरराष्ट्रीय पातळीवर आंतरराष्ट्रीय सुरक्षा व्यापार आणि पर्यावरण संरक्षणसारख्या विषयांमधे भारताने महत्वाची भूमिका निभावावी अशी अपेक्षा असल्याचे राष्ट्रपती कोविंद यांनी सांगितले. जागतिक पटलावर भारताचा होत असलेला उदय अनेक दृष्टीने महत्वाचा आहे. यात भारतीय लष्करी दलांची क्षमता आणि पराक्रम याचे महत्वाचे स्थान आहे. हवाई दल हा त्यातला अत्यंत महत्वाचा भाग असल्याचे प्रतिपादन राष्ट्रपतींनी यावेळी केले.
Click here for President's speech
B.Gokhale/R.Aghor/P.Malandkar
(Visitor Counter : 46
गृह आणि शहरी व्यवहार मंत्रालय
स्मार्ट शहर कल्याण-डोंबिवलीचा कोविड -19 डॅशबोर्ड आता नागरिकांसाठी खुला
कल्याण-डोंबिवली महानगरपालिका हद्दीतील कोरोनासंबंधित माहिती एका क्लिकवर
(नवी दिल्ली, 29 एप्रिल 2020
कल्याण डोंबिवली महानगरपालिका  क्षेत्रातील कोविड 19 च्या सद्यस्थितीची माहिती नागरिकांना आता एका क्लिकवर उपलब्ध होणार आहे. कोरोनाच्या अनुषंगाने मनपाची माहिती देणारा डॅश बोर्ड विकसित करण्यात आला आहे.
महानगरपालिकेच्या संकेतस्थळासह सोशल मीडिया हँडल  शी जोडलेले असुन सर्वाना पाहण्यासाठी उपलब्ध असल्याची माहिती मनपा आयुक्त डॉ. विजय सुर्यवंशी यांनी दिली.
सदर डॅशबोर्ड ला भेट देण्यासाठी https://kdmc-coronavirus-response-skdcl.hub.arcgis.com/ क्लिक करावे. ‘डॅशबोर्ड’ चे मुख्य वैशिष्ट्य म्हणजे ड्रॉप मेनूचा उपयोग करून नागरिकांना कोणत्याही मतदार प्रभाग व त्यातील संबंधित ग्राफमध्ये कोविड परिस्थितीची स्थिती जाणून घेता येईल. शहराच्या स्थानिक नकाशावर संबंधित प्रभागांवर क्लिक करून नागरिकांनाही माहिती मिळू शकते. डॅशबोर्ड उपग्रह दृश्य, रस्ता नकाशा इत्यादी पर्यायांमधून पार्श्वभूमी बेस नकाशा बदलून नकाशे पाहण्यासाठी अनेक पर्याय उपलब्ध आहेत.
नागरिकांनी अचुक व अधिकृत माहितीसाठी या डँशबोर्डचा वापर करावा. अफवा अथवा अर्धवट माहितीवर विश्वास ठेवु नये. कोरोना विषाणूचा प्रादुर्भाव व संसर्ग रोखण्याच्यादृष्टीने मनपा प्रशासन प्रभावी उपाययोजना करीत आहे. नागरिकांनी आवश्यकता असेल तरच घराबाहेर पडावे. सार्वजनिक ठिकाणी गर्दी करु नये असे आवाहन मनपा आयुक्त डॉ. सुर्यवंशी यांनी केले आहे.
डॅशबोर्ड पाहण्यासाठी https://kdmc-coronavirus-response-skdcl.hub.arcgis.com/ यावर क्लिक करा.
‘डॅशबोर्ड’ चे मुख्य वैशिष्ट्य म्हणजे ड्रॉप मेनूचा वापर करून नागरिकांना कोणत्याही मतदार प्रभागातील कोविड परिस्थितीची माहिती संबंधित नकाशांद्वारे जाणून घेता येईल. शहराच्या स्थानिक नकाशावर संबंधित प्रभागांवर क्लिक करून नागरिकांना सद्यस्थिती समजू शकते. सॅटेलाईट व्ह्यू, रोड मॅप इत्यादी पर्यायांद्वारे आधीच्या मूळ नकाशात बदल करून नकाशे पाहण्यासाठी, डॅशबोर्ड बहुविध पर्याय प्रदान करतो.
कोविड प्रकरणांचा केडीएमसी शहर-स्तरीय तपशील
प्रभागनिहाय वर्गवारीसह शहर पातळीवरील केडीएमसीमधील कोविड प्रकरणे
केडीएमसीमधील कोविड प्रभावित प्रभाग
केडीएमसीमधील कोविड प्रकरणांचा तारीखवार तपशील
केडीएमसीमधील कोविड प्रकरणांचा प्रभागनिहाय तपशील
M.Jaitly/V.Joshi/P.Kor
अर्थ मंत्रालय
मुंबई सेंट्रल सीजीएसटी आयुक्तालयाद्वारे 234 कोटींच्या बोगस बिल रॅकेटचा पर्दाफाश
मुंबई, 25 जानेवारी 2022
मुंबई झोनच्या मुंबई सेंट्रल सीजीएसटी आयुक्तालयाच्या अधिकाऱ्यांनी बनावट जीएसटी इनपुट टॅक्स क्रेडिट  रॅकेटचा पर्दाफाश केला आहे ज्यामध्ये रु. 234 कोटींची बोगस बिले आणि रु 41 कोटी च्या बनावट आयटीसीचा समावेश आहे. आणि धातूच्या व्यापारात गुंतलेल्या एका व्यावसायिकाला अटक केली.
सेंट्रल इंटेलिजेंस युनिट, मुंबई सीजीएसटी झोनकडून मिळालेल्या गुप्त माहितीच्या आधारे, अधिकाऱ्यांनी मशीद बंदर द्वारे आधारित दोन कंपन्यांविरुद्ध, जय विनायक इम्पेक्स प्रायव्हेट लिमिटेड आणि मेसर्स जय विनायक मेटल कॉर्पोरेशन या कंपन्यां विरुद्ध तपास सुरू केला. त्यांचे मालक आणि संचालक यांच्या व्यावसायिक परिसर आणि निवासस्थानावर झडती घेण्यात आली. एका फर्मचा मालक आणि दुसर्या कंपनीत संचालक असलेला व्यापारी 40 संस्थांकडून बनावट आयटीसी मिळवण्यात गुंतला होता आणि मालाचा प्रत्यक्ष पुरवठा किंवा पावती न देता हा आयटीसी विविध संस्थांना देत होता.
तपासादरम्यान गोळा केलेल्या पुराव्याच्या आधारे आणि व्यावसायिकाच्या कबुलीजबाबाच्या आधारे, त्याला सीजीएसटी कायद्याच्या कलम 69 नुसार 25.01.2022 रोजी अटक करण्यात आली आणि माननीय सीएमएम न्यायालय, मुंबईसमोर हजर करण्यात आले. आरोपीला 14 दिवसांची न्यायालयीन कोठडी सुनावण्यात आली. पुढील तपास सुरू आहे.
हे ऑपरेशन सीजीएसटी मुंबई झोनने बनावट आयटीसी नेटवर्कचे उच्चाटन करण्यासाठी आणि जीएसटी कर चुकवेगिरीला आळा घालण्यासाठी सुरू केलेल्या विशेष कर चुकवेगिरी मोहिमेचा एक भाग आहे. या मोहिमे दरम्यान मुंबई मध्यवर्ती आयुक्तालयाने आतापर्यंत 30 कोटी रुपयांची कर चोरी वसूल केलेली आहे आणि 12 जणांना अटक केलेली आहे.
PIBMum/CGST/MC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
पंतप्रधान कार्यालय
पंतप्रधानांनी रकिबगंज गुरुद्वारास दिली भेट, गुरू तेग बहाद्दूर यांना वाहिली श्रद्धांजली
नवी दिल्ली, 20 डिसेंबर 2020
पंतप्रधान नरेंद्र मोदी यांनी आज नवी दिल्लीतील गुरुद्वारा रकिबगंज साहिब येथे भेट दिली आणि गुरू तेग बहादूर यांना त्यांच्या सर्वोच्च बलिदानाबद्दल श्रद्धांजली अर्पण केली.
“आज सकाळी, मी ऐतिहासिक गुरुद्वारा रकिबगंज साहिब येथे भेट दिली, जिथे श्री गुरु तेग बहादूरजी यांच्या पवित्र पार्थिवावर अंत्यसंस्कार करण्यात आले होते. मी अत्यंत धन्य झालो. जगभरातील कोट्यवधी लोकांप्रमाणेच, मी देखील श्री गुरू तेग बहादूरजी यांच्या दयाळूपणाने प्रेरित झालो आहे”
गुरू साहेबांची खास कृपा आहे की, आमच्या सरकारच्या कार्यकाळात आम्ही श्री गुरू तेग बहादूरजी यांच्या 400 व्या प्रकाश पर्वाचा विशेष उत्सव साजरा करणार आहोत.
चला, हा पवित्र कार्यक्रम ऐतिहासिक पद्धतीने आणि श्री गुरू तेग बहादूरजी यांचा आदर्श कायम राहील असा साजरा करूया, असे पंतप्रधान म्हणाले.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारत आणि उझबेकिस्तान दरम्यान आरोग्य व वैद्यकीय विज्ञान क्षेत्रात सहकार्य वाढवण्याबाबतच्या कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि उझबेकिस्तान दरम्यान आरोग्य तसेच वैद्यकीय विज्ञानाच्या क्षेत्रात सहकार्यविषयक कराराला मंजुरी देण्यात आली. या करारानुसार पुढील क्षेत्रात सहकार्य अपेक्षित आहे.
1) वैद्यकीय उपकरणे ज्यात वैद्यकीय शिक्षण संस्थांमधल्या प्रयोगशाळांमध्ये वापरल्या जाणाऱ्या संशोधन उपकरणांचा आणि औषध निर्माण क्षेत्रातील उत्पादनांचा समावेश असेल अशा उपकरणांमध्ये व्यापार सहकार्य वाढवण्यासाठी संधींचा विस्तार.
2) प्राथमिक आरोग्य सुविधा अधिक बळकट करणे आणि आरोग्य सुविधा व्यवस्था निर्माण करणे.
3) या क्षेत्रातील संशोधन विकास तसेच अनुभवांचे आदान-प्रदान करणे
4) टेलिमेडिसिन आणि इलेक्ट्रॉनिक्स आरोग्य माहिती यंत्रणा अशा क्षेत्रातील अनुभव आणि तंत्रज्ञानाची देवघेव
5) प्रसूती आणि बाल आरोग्य संरक्षण
6) संसर्गजन्य आजार रोखण्यासाठी सर्वेक्षण, आजार नियंत्रण या दृष्टीने तंत्रज्ञान आणि धोरणात सुधारणा करण्याचे सहकार्य
7) औषधे आणि औषध निर्माण क्षेत्रातील उत्पादनांचे नियमन
8) परस्पर हिताच्या इतर संबंधित मुद्यांवर सहकार्य
या कराराच्या अंमलबजावणीसाठी एक कृती गट स्थापन केला जाईल.